Šiaulių gidas

Koncertas „Gyvenimas muzikai“
2024-04-14 15:00 - 17:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Balandžio 14 d. 15 val. Šiaulių kultūros centro Didžiojoje koncertų salėje (Aušros al. 31) skambės kompozitoriaus Jaroslavo Cechanovičiaus jubiliejinis koncertas „Gyvenimas muzikai“. Vakaro metu klausytojus kviesime pasimėgauti specialiai šiam renginiui muziko paruošta įvairiaspalve programa bei išgirsti kūrinius, skirtus trimitui, trombonui ir pučiamųjų orkestrui.
Dalyvauja Šiaulių pučiamųjų orkestras (meno vadovas ir dirigentas Sigitas Vaičiulionis, dirigentas Gediminas Brūzga), Sandra Stasiūnaitė (sopranas), Romualdas Juzukonis (baritonas), Algirdas Januševičius (trimitas), Remigijus Gumuliauskas (trombonas), Gediminas Brūzga (sopraninis saksofonas), Ignas Vaišnoras (trimitas). Dirigentas Sigitas Vaičiulionis. Vedėja Raimonda Sližienė.
Renginio trukmė: ~1 val. 30 min.

Koncertas „Kultūros kodas: DŽIAZAS“
2024-04-15 18:00 | Šiaulių kultūros centro Didžioji koncertų salė (Aušros al. 31)
Šiaulių bigbendas kviečia kultūros dieną švęsti būtent taip – DŽIAZUOJANT! Koncerte dalyvaus net trys svečiai iš užsienio: dainininkas Daumants Kalninš (Latvija), trombonininkas Pete Madsen (JAV) ir saksofonininkas Matthew Storie (JAV), kurie žiūrovams žada išskirtinai nuotaikingą programą. Visą vakarą galėsite svinguoti girdėdami žinomus kūrinius, tokius kaip „Fever“ ar „Feeling Good“.
Sako, kad džiazo galite nemėgti, bet Šiaulių bigbendas kartu su svečiais tikrai neleis jums liūdėti.
Diriguos Raitis Ašmanis.
Vedėja Raimonda Sližienė.
Įėjimas tik su kvietimais! Kvietimus bus galima pasiimti Šiaulių kultūros centro kasoje nuo balandžio 5 d. 9 val. (ne daugiau kaip 2 kvietimus asmeniui)!
Renginio trukmė: ~1 val. 30 min.

Sportinių šokių varžybos „SUN CITY CUP-2024“
2024-04-20 08:00 - 2024-04-21 17:00 | Šiaulių arena
Tradicinės tarptautinės sportinių šokių reitingo (WDSF ir LSŠF) varžybos „SUN CITY CUP-2024“ – balandžio 20-21 dienomis Šiaulių arenoje!
Šiais metais „SUN CITY CUP“ varžybos ir Šiaulių sportinių šokių klubas „Šypsena“ žymi ypatingą progą – 30 metų jubiliejų.
Šios tradicinės sportinių šokių varžybos kiekvienais metais į Šiaulius sukviečia pajėgiausias ir gražiausias šokėjų poras ne tik iš Lietuvos, bet ir iš daugelio užsienio valstybių.
Varžybos vykdomos nuo 1994 metų ir yra ypatingai mylimos šokėjų bei žiūrovų. Taip pat jos turi Lietuvos LSŠF ir Pasaulio WDSF reitingo statusą, o tai iliustruoja aukštą organizacinį varžybų lygį bei svarbą jose dalyvauti aukšto meistriškumo šokėjams.
Tarp garbingų varžybų vertintojų matysime atstovus iš Lietuvos, Italijos, Ukrainos, Austrijos, Suomijos, Lenkijos, Slovakijos, Rumunijos, Čekijos, Latvijos, Estijos. Viso apie 40 garbingų ir žymių šokio specialistų.
Į Šiaulių areną susirinkę žiūrovai turės galimybę pasimėgauti nuostabiais šokėjų porų pasirodymais, puikia nuotaika ir išskirtinėmis emocijomis.
Pagrindinės varžybos ir finalai vyks balandžio 20 d. nuo 19.00 val.
Svečiuose – šiaulietė atlikėja Agnė Michalenkovaitė!

Renginio informacija

Durys atidaromos: Renginio pradžia 10 val.
Renginio trukmė: Renginys vyksta visą dieną. Bilietas galioja visą dieną.
Pertrauka: yra, 3
Nuolaidos: netaikomos
Papildoma informacija: vaikai (iki 6 metų imtinai), neužimantys papildomos sėdimos vietos, įleidžiami nemokamai.
Vietos neįgaliems: kreipkitės į renginio organizatorius Šiaulių sportinių šokių klubas „Šypsena“.
Organizatorius: Šiaulių sportinių šokių klubas „Šypsena“, Šiaulių miesto savivaldybė, Lietuvos ir Pasaulio sportinių šokių federacijos. Renginio organizatorius prisiima atsakomybę dėl renginio ir jo kokybės bei bilietų į renginį platinimo. Šiaulių arena teikia renginio organizatoriui tik renginio vietos nuomos paslaugą ir už renginį bei jo vykdymą neatsako.
Fotografavimas/filmavimas: Renginys gali būti filmuojamas ir fotografuojamas. Bilietą įsigijęs asmuo supranta, jog jo atvaizdas gali būti matomas renginio nuotraukose ar vaizdo įrašuose ir sutinka, kad šios nuotraukos ar vaizdo įrašai gali būti patalpinti viešai prieinamuose socialiniuose tinkluose ar media priemonėse.

G&G Sindikatas "Nenormalus turas"
2024-04-20 20:00 | Šiaulių arena
Praėjusių metų pabaigoje pradėję savo „Nenormalų turą” G&G Sindikatas šį pavasarį pratęsia žygį.
Šį kartą dar labiau išplėsdami geografiją, kad aplankytų tuos miestus, kuriuose jau seniai bebuvo. Atvyksta ir į Šiaulius.
Kaip jie sako: „Šimtai kilometrų, kur mūsų visų lauks begalė naujų istorijų, pažinčių, nuotykių, siurprizų ir aišku kiečiausio repo ant Marijos žemės.
Tačiau visų svarbiausia, kad vėl galėsime susitikti su geriausias draugais ir ištikimiausiais fanais. Šiek tiek atsinaujinę, atjaunėję, pagražėję bet vis dar tokie patys, nenormalei judantys ir užsukantys bytą.”
Šiuo koncertu Šiaulių arena pradeda renginių ciklą savo mažojoje salėje, kuri įsikūrusi arenos ketvirtajame aukšte.

Motinos dienai skirtas koncertas „Gerumo sparnai“
2024-04-25 18:00 | Šiaulių kultūros centro Didžioji koncertų salė (Aušros al. 31)
Balandžio 25 d. 18 val. Šiaulių kultūros centro Didžiojoje koncertų salėje (Aušros al. 31) vyks tradicinis Motinos dienai skirtas koncertas „Gerumo sparnai“.
Renginyje pasirodys koncerto organizatorius Šiaulių kultūros centro choreografijos studija „Aušrelė“ (meno vadovai Mindaugas Kosaitis, Vita Adomėnaitė-Butnorienė, akompaniatorius Maksas Perepečkinas, kultūrinės veiklos vadybininkė Zita Mundinienė) ir svečiai Šiaulių miesto Jovaro progimnazijos ir Didždvario gimnazijos vaikų ir jaunimo tautinių šokių ansamblis „Šėltinis“ (meno vadovai Violeta ir Romualdas Laugaliai, Greta Šveikauskaitė), Šiaulių Dainų muzikos mokyklos vaikų ir jaunimo folkloro ansamblis „Vieversėlis“ (vadovas Arūnas Stankus).
Renginio trukmė: ~1 val. 30 min.

Koncertinė programa „Per amžius. Dainų šventės šimtmečiui skirta programa“
2024-04-26 18:00 | Šiaulių kultūros centro Didžioji koncertų salė (Aušros al. 31)
2024-aisiais pasitikime jubiliejinę Dainų šventę kartu!
Artėjant skambiausiam šimtmečio įvykiui, ansamblis „Lietuva“ kviečia pradėti švęsti su koncertine programa „Per amžius“. Nes per amžius keičiasi pasaulis, bet ne vertybės. Per amžius žaliuoja giria, o lapais skleidžiasi gyvybė – iš žmogaus į žmogų, iš atminties – į ateitį. Tradicija, kuri toliau mus vienija bei augina per amžius, o nenutrūkstama daina stiprina mus kaip bendruomenę. Dar iki būsimo renginio kviečiama prisiminti istoriją, prasidėjusią 1924-aisiais su pirma Dainų švente ir skaičiuojančią 100 metų.
Teatralizuotas koncertas „Per amžius“ – tarsi pažintinė įžanga į būsimą jubiliejinę šventę „Kad giria žaliuotų“. Vienas pagrindinių šventės dalyvių – ansamblis „Lietuva“ savo laiku sukūrė didžiąją dalį repertuaro. Čia dirbę vadovai, kompozitoriai, choreografai ir baletmeisteriai statė pagrindinius šokius ir sudarinėjo muzikines programas, kurias įvairūs kolektyvai atlieka iki šiol. Dainų šventės šimtmetis įkvėpė naujam muzikiniam projektui, kuris atsinaujinusio ansamblio žvilgsniu atskleis ilgametį tautinio repertuaro lobyną – J. Švedo, J. Lingio, V. Buterlevičiaus, L. Povilaičio ir kitų garsių „Lietuvos“ kūrėjų darbus.
Daugeliui Dainų šventė – nostalgiški prisiminimai, bet kartu tai ritualas, į kurį norisi įsitraukti kartu su tūkstančiais kitų pasaulio lietuvių. Ši programa žvelgia į šimto metų senumo Dainų švenčių tradiciją, ištakas ir ne tik stebi, kaip tarpukariu gimė tautos susitelkimas dainuoti, keitėsi mūsų dainuojančios bendruomenės tapatumas, kaip bendruomenė daina atliepė sudėtingą Lietuvos istorijos laikotarpį ar kaip davė pradžią Dainuojančiai revoliucijai, bet kartu dar sykį steigia pačią bendruomenę lietuviškomis dainomis ir šokiais. Šiose dainose, jų skambesyje ir mūsų visų (žiūrovų ir atlikėjų) dainavime užkoduota mūsų tautos istorija, kurią verta dar ir dar sykį dainuoti, mat atliekant šį ritualą, mūsų tapatybė stiprėja.
Ansambliui „Lietuva“ keliaujant per įvairius Lietuvos miestus, nuskambės pirmos Dainų šventės kūriniai kaip „Kur bėga šešupė“, „Beauštanti aušrelė“, bus šokami jau Ansamblių vakaro klasika tapę šokiai „Kupolinis“, „Vestuviniai šokiai“ ir kiti įspūdingi pasirodymai. Žiūrovai kviečiami prisijungti atliekant gerai žinomas patriotines dainas „Kur giria žaliuoja” ar „Palaimink Dieve mus”. Pakiliausius šokio ir muzikos pasirodymus atliks valstybinio ansamblio „Lietuva“ choras, šokių trupė ir nacionalinių lietuvių instrumentų orkestras.
Įvairiapusiškas ansamblis „Lietuva“ šiuolaikiškai prikelia scenoje pasididžiavimo vertą šalies istoriją. Tai vienintelis toks jungtinis, profesionalus choro, šokio ir orkestro ansamblis Baltijos šalyse. Veržlus, nuolat kintantis, bet visada sugrįžtantis prie šaknų ir mūsų identiteto – tai, su kuo augo mūsų seneliai, tėvai, augome mes ir augs mūsų vaikai.
Valstybinis ansamblis „Lietuva“ tęsia pradėtą ilgalaikę kampaniją „Auginkime vienybės raumenį“, kuri primena, kad pagrindinis žmogaus raumuo yra širdis, o vienybė padeda tas širdis apjungti – vienytis per gyvą ir bendrą mūsų visų istoriją.
Atlikėjai: valstybinis dainų ir šokių ansamblis „Lietuva“
Režisierė: Giedrė Kriaučionytė-Vosylienė
Meno vadovas: Giedrius Svilainis
Vyr. dirigentas: Egidijus Kaveckas
Vyr. baletmeisterė: Aušra Krasauskaitė
Choreografė-repetitorė: Loreta Putvinskaitė-Vičienė
Vyr. chormeisteris: Algimantas Kriūnas
Ansamblio „Lietuva“ vadovė: Edita Katauskienė
Renginio trukmė: ~1 val. 15 min.

Trijų grupių koncertas SECRET SERVICE / GAZEBO / JOY /
2024-04-26 19:30 | Šiaulių arena
Trijų legendinių grupių – vienas bendras koncertas Šiaulių arenoje
*Svarbi informacija : organizatorius reguodamas į susiklosčiusią sitauciją dėl Pupo pasirodymo Šiaulių arenoje, priemė sprendimą – atšauktį jo pasirodymą. Daroma rokiruotė ir atlikėją Pupo, keičiama į švedų grupę „ Secret Service“. Koncerto trijų grupių statusas išlaikomas ir koncerto trukmė nesumažės. Organizatorius , kaip ir Šiaulių arena, laikosi bendros tos pačios pozicijos – neįsileisti prorusiškų ir prokremliškų veikėjų. Organizatorius atsiprašo už susidariusią sitauciją.
Viena arena ir trys muzikinės legendos! 2024 metų balandžio 26 dieną Šiaulių arenoje koncertuos austrai – grupė „Joy“ , italas – „Gazebo“ bei švedai „Secret Service“.

„TRYS – VIENAME!“ | Vinilinių albumų ir knygos pristatymas
2024-05-02 18:00
2024 m. gegužės 2 d., ketvirtadienį, 18 val. Šiaulių istorijos muziejuje (Aušros al. 47) vyks renginys „Trys – viename!“.
Renginyje: Gintauto Gasevičiaus GINC knygos „Išminties pedalas“, naujos Laimonto Lainiaus Diniaus vinilinio albumo trilogijos „Praamžiaus sūnūs“ ir Giedriaus Balčiūno MR. JUMBO vinilinės plokštelės „Nekropolis“ pristatymai.

Įėjimas nemokamas.

INFORMACIJA APIE RENGINĮ

Data:
2024-05-02

Laikas:
18 val.

Vieta:
Šiaulių istorijos muziejus

Adresas:
Aušros al. 47, Šiauliai

Lietuvos moksleivių folklorinių šokių varžytuvių „Patrepsynė“ finalas
2024-05-04 11:00 | Šiaulių kultūros centro Pramogų salė „Maksas“ (Aušros al. 31)
2024 m. gegužės 4 d. 11 val. Šiaulių kultūros centro pramogų salėje „Maksas“ (Aušros al. 31) vyks Lietuvos moksleivių folklorinių šokių varžytuvių „Patrepsynė“ finalinis renginys.
Renginyje gros Telšių kultūros centro vaikų ir jaunimo folkloro ansamblio „Čiučiuruks“ instrumentinė grupė (vadovė Rita Videikaitė-Macijauskienė), Klaipėdos miesto savivaldybės Etnokultūros centro vaikų ir jaunimo folkloro ansamblio „Alkiukai“ instrumentinė grupė (meno vadovė Ingrida Žmijauskienė), Šiaulių Dainų muzikos mokyklos vaikų ir jaunimo folkloro ansamblio „Vieversėlis“ instrumentinė grupė (vadovas Arūnas Stankus).

Kastyčio Kerbedžio koncertas - Mamai
2024-05-04 18:00 | Šiaulių arena
Kastytis Kerbedis kviečia į ypatingą muzikinę šventę, skirtą Mamos dienai – gegužės 4-ąją Šiaulių arenoje jis surengs koncertą pačioms mūsų brangiausioms – mamoms.
“Daug gražių dalykų mes galime turėti savo gyvenime, bet mamą tik vieną visame plačiame pasaulyje. Visos mamos nusipelno atskiros padėkos. Todėl dovanosiu didžiausią savo turtą – savo dainas“, – sako K.Kerbedis.

Charizmatiškasis atlikėjas ne kartą yra pabrėžęs, kad kiekvienas į jo koncertą atvykęs žmogus jam yra didžiausia motyvacija žengti į sceną, o tokia proga ypatingai verčia pasitempti. Todėl atlikėjas įsitikinęs, kad Šiaulių arenoje vyksiantis šventinis koncertas visiems paliks tik pačius šilčiausius prisiminimus.

Koncertas „Dėkoju tau, Mama“.
2024-05-05 15:00 | Chaimo Frenkelio viloje
2024 m. gegužės 5 d., sekmadienį, 15 val. Chaimo Frenkelio viloje-muziejuje (Vilniaus g. 74, Šiauliai) vyks koncertas „Dėkoju tau, Mama“.
Atlikėjai:
Greta Karnatkaitė (saksofonas), Adrijana Balsytė (sopranas), Juozas Janužas (tenoras), Sigitas Vaičiulionis (fortepijonas), Raimonda Sližienė (koncerto vedėja).
Bilieto kaina – 5 Eur, su nuolaida – 2,50 Eur.
Chaimo Frenkelio vilos kasos tel. nr. (8 41) 52 43 89

Ingos Jankauskaitės koncertas
2024-05-05 17:00 | Šiaulių arena
Gegužės 5-ta diena, Inga Jankauskaitė, Šiaulių arenos Masžoji salė.
Kiekvieną kartą stebinanti, ryški, kokybiško humoro ir tikrų emocijų nestokojanti atlikėja žada abejingų nepaliksiantį vakarą, kuris įsimins ilgam.
Įsimintina dainų programa, kurioje klausytojai turės progą išgirsti ne tik radijo stočių topuose įsitaisiusius kūrinius, bet ir naujausio albumo ,,Grožis ir nuodai” dainas.

Muzikinis spektaklis „Trimito skrydis“
2024-05-07 12:00 - 17:00 | Šiaulių dramos teatras
RENGINIO ORGANIZATORIUS – Koncertinė įstaiga Lietuvos simfoninis pučiamųjų orkestras
Scenarijaus autorė ir režisierė – Birutė Mar
Dailininkė – Indrė Pačėsaitė
Video – Karolis Bratkauskas
Lėktuvo pilotai – Andrius Bialobžeskis, Tadas Šileika
Lėktuvo keleiviai – orkestras ir žiūrovai
Muzikinėje pasakoje „Trimito skrydis“ vaikai bus supažindinami su pasaulio muzika. Žiūrovų salė virs lėktuvu, o žiūrovai – jo keleiviais.
Muzikinis „Trimito“ oro linijų lėktuvas drauge su spektaklio žiūrovais pirmąsyk leidžiasi į neįprastą skrydį aplink Žemę. Drauge su skrydžiui diriguojančiais muzikinio lėktuvo pilotais Rainaru ir Vizaru bei stiuardesėmis Madam Liufthanzija ir Fineirija, Madmuazelėmis Alitalija ir Maleizija, jie apkeliauja pasaulio žemynus ir šalis, išgirsta įvairių kraštų muziką, pasiekia tolimąją Antarktidą ir net Mėnulį. Ieškoję kur gyvena vėjas, sapnai ir mintys keliautojai sugrįžta namo į Žemę ir supranta koks nuostabus yra mūsų gimtasis kampelis.

Nacionalinio „Spalvų muzikos“ orkestro ir draugų koncertas
2024-05-07 14:00 | Šiaulių kultūros centro Didžioji koncertų salė (Aušros al. 31)
Gegužės 7 d. 14 val. Šiaulių kultūros centre vyks nacionalinio „Spalvų muzikos“ orkestro ir draugų koncertas.
Dalyvauja nacionalinis „Spalvų muzikos“ orkestras (vyr. dirigentė Natalija Pugačienė), prof. Aleksandra Žvirblytė (pianinas), džiazo muzikantas prof. Petras Vyšniauskas (saksofonas), solistas Jurgis Brūzga, Vytenis Danielius (akordeonas) ir respublikinio įtraukaus muzikavimo konkurso-festivalio „Perliukai“ laureatai.
Renginio trukmė: ~1 val. 30 min.
Organizatorius – Lietuvos specialiosios kūrybos draugija „Guboja“.

Renginys nemokamas

Poezijos ir romansų popietė „Ir pražydo jazminai“
2024-05-09 16:30 | Šiaulių kultūros centro Kamerinė salė (Aušros al. 31)
Gegužės 9 d. 16.30 val. Šiaulių kultūros centro Kamerinėje salėje (Aušros al. 31) vyks poezijos ir romansų popietė „Ir pražydo jazminai“.
Dalyvauja romansų atlikėjai ir skaitovai iš Šiaulių miesto ir rajono, Joniškio, Pakruojo.
Įėjimas su kvietimais. Kvietimus nuo balandžio 18 d. galima pasiimti Šiaulių kultūros centro kasoje.
Kasos darbo laikas darbo dienomis 9–18 val. VI–VII 1 val. prieš renginį. Kasos tel. +370 683 57 691.
Renginio trukmė: ~2 val.

Šventinis koncertas „Užtekėjo mėnesėlis“
2024-05-10 18:00 | Šiaulių kultūros centro Didžioji koncertų salė (Aušros al. 31)
Gegužės 10 d. 18 val. vyks Šiaulių Juliaus Janonio gimnazijos liaudiškų šokių kolektyvo „Liuoksinis“ (meno vad. A. Rimkuvienė) šventinis koncertas „Užtekėjo mėnesėlis“.
Dalyvauja šokių kolektyvo merginas, jaunuoliai, jaunimas, mokytojos, gimnazistų mamos, Juliaus Janonio gimnazijos liaudiškų šokių kolektyvo „Liuoksinis“ alumnai.
Renginio trukmė: ~1 val. 30 min.
Organizatorius – Juliaus Janonio gimnazijos liaudiškų šokių kolektyvas „Liuoksinis“.

Renginys nemokamas

Lietuvos muzikos ir teatro akademijos studento Evaldo Račkausko baigiamojo darbo pristatymo koncertas „Rėdos ratai“
2024-05-11 15:00 | Šiaulių kultūros centro Didžioji koncertų salė (Aušros al. 31)
Gegužės 11 d. 15 val. Šiaulių kultūros centro Didžiojoje koncertų salėje vyks Lietuvos muzikos ir teatro akademijos Klaipėdos fakulteto Šokio katedros studento Evaldo Račkausko baigiamojo darbo pristatymo koncertas „Rėdos ratai“.
Dalyvauja Šiaulių Dainų progimnazijos liaudiškų šokių studija „Šermukšnėlė“ (meno vad. Indrė Šerpytienė ir Evaldas Račkauskas), Klaipėdos universiteto tautinio meno ansamblis „Vytinė“ (meno vad. V. Mačiulskis, šokių grupės vad. K. Butkienė, G. Venslovas, kapelos vad. J. Staniulis), VšĮ „Šermukšnio kekė“ vyresniųjų liaudiškų šokių grupė „Šermukšnis“ (meno vad. Indrė Šerpytienė, vad. Evaldas Račkauskas), Šiaulių kultūros centro liaudiškų šokių ansamblis „Kalatinis“ (meno vad. Indrė Šerpytienė ir Evaldas Račkauskas, vokalo grupės vad. S. Giedrė).
Renginio trukmė: ~1 val. 30 min.

Lietuvos muzikos ir teatro akademijos studento Manto Meškausko baigiamojo darbo koncertas „Žemė kėlė žolę...“
2024-05-13 18:30 | Šiaulių kultūros centro Didžioji koncertų salė (Aušros al. 31)
Gegužės 13 d. 18:30 val. Šiaulių kultūros centre vyks Lietuvos muzikos ir teatro akademijos Klaipėdos fakulteto Šokių katedros studento Manto Meškausko baigiamojo darbo koncertas „Žemė kėlė žolę…“.
Dalyvauja Šiaulių „Juventos“ progimnazijos ir Juliaus Janonio gimnazijos liaudiškų šokių kolektyvas „Liuoksinis“ (vadovė Asta Rimkuvienė), Šiaulių kultūros centro liaudiškų šokių grupė „Vajaunas“ (meno vadovas Romualdas Laugalis) ir Klaipėdos universiteto tautinio meno ansamblis „Vytinė“ (meno vadovas Vidmantas Mačiulskis, vadovai Kamilė Butkienė ir Gintautas Venslovas, liaudiškos kapelos vadovas Juozas Staniulis).
Kviečiame kartu pajusti šokiu alsuojančią pavasario gaivą!
Renginio trukmė: ~1 val. 30 min.

Koncertas „Šokis jungia mus“
2024-05-16 17:00 | Bulvaro amfiteatras
Gegužės 16 d. 17 val. Šiaulių bulvaro amfiteatre (Vilniaus g. 153) vyks koncertas „Šokis jungia mus“, kuris yra XVII tarptautinio šokio festivalio-konkurso „Aušrinė žvaigždė“ dalis.
Dalyvauja XVII tarptautinio šokio festivalio-konkurso „Aušrinė žvaigždė“ svečiai ir Šiaulių miesto šokių kolektyvai.
Renginio trukmė: ~1 val. 30 min.

Vaiko dienai skirtos dūzgės kartu su pasakų herojais ir „Lauros studijos“ vaikais
2024-05-17 14:00
Gegužės 17 d. 14 val. P. Višinskio aikštėje (Vilniaus g. 130) vyks Vaiko dienai skirtos dūzgės kartu su pasakų herojais ir „Lauros studijos“ vaikais, kuris yra XVII tarptautinio šokio festivalio-konkurso „Aušrinė žvaigždė“ dalis.
Renginio trukmė: ~1 val. 30 min.

XVII tarptautinio šokio festivalio-konkurso „Aušrinė žvaigždė“ atidarymas
2024-05-17 17:00
Gegužės 17 d. 17 val. P. Višinskio aikštėje (Vilniaus g. 130) vyks XVII tarptautinio šokio festivalio-konkurso „Aušrinė žvaigždė“ atidarymas.
Programoje: šventinis koncertas, I konkurso dalies nugalėtojų apdovanojimai.
Renginio trukmė: ~1 val. 30 min.

Visa XVII tarptautinio šokio festivalio-konkurso „Aušrinė žvaigždė“ programa: https://www.siauliukc.lt/news/2821/63/XVII-tarptautinio-sokio-festivalio-konkurso-Ausrine-zvaigzde-programa/

Folkšokiai „Šoka visi“
2024-05-17 19:00 - 19:30
Gegužės 17 d. 19 val. P. Višinskio aikštėje (Vilniaus g. 130) vyks folkšokiai „Šoka visi“, kuris yra XVII tarptautinio šokio festivalio-konkurso „Aušrinė žvaigždė“ dalis.
Groja Šiaulių Dainų muzikos mokyklos vaikų ir jaunimo folkloro ansamblis „Vieversėlis“ (vad. A. Stankus).
Renginio trukmė: ~1 val.

Kauno šokio teatro „Aura“ šokio spektaklis „Norėčiau būti paparčio žiedu“
2024-05-18 19:00
Gegužės 18 d. 19 val. P. Višinskio aikštėje (Vilniaus g. 130) vyks Kauno šokio teatro „Aura“ šokio spektaklis „Norėčiau būti paparčio žiedu“, kuris yra XVII tarptautinio šokio festivalio-konkurso „Aušrinė žvaigždė“ dalis.
Renginio trukmė: ~1 val. 30 min.

Europos muziejų naktis
2024-05-18 19:00 - 23:30
2024 m. gegužės 18 d., šeštadienį, Šiauliuose naktinėti kvies Europos muziejų naktis. Muziejai – mokymuisi ir tyrinėjimui!
Duris atvers ir į nemokamus vakarinius renginius kvies šie muziejai mieste:
• Chaimo Frenkelio vila-muziejus (Vilniaus g. 74)
• Fotografijos muziejus (Vilniaus g. 140)
• Venclauskių namai-muziejus (Vytauto g. 89)
• Šiaulių istorijos muziejus (Aušros al. 47)
• Žaliūkių malūninko sodyba-muziejus (Architektų g. 73)
• Dviračius muziejus (Vilniaus g. 139)
• Radijo ir televizijos muziejus (Vilniaus g. 174)
• Baltų kultūros pažinimo centras „Baltų kelias“ (Vilniaus g. 213)
• Šiaulių dailės galerija (Vilniaus g. 245)
• Vandos Kavaliauskienės Katinų muziejus (Žuvininkų g. 18)
• Juliaus Janonio gimnazijos istorijos Jono Krivicko muziejus (Tilžės g. 137)
• Šiaulių kino muziejus (Aušros al. 15, Šiauliai)
• Vandentvarkos muziejus (Vytauto g. 103)
• Militarijos muziejus (P. Višinskio g. 38)
• Šiaulių geležinkelių muziejus (Dubijos g. 26)
• Šiaulių tardymo izoliatoriaus muziejus (Trakų g. 10) (Būtina išankstinė registracija. Bus skelbiama gegužės mėn.)
• Šiaulių apygardos teismo Teismų istorijos muziejus (Dvaro g. 83) (Būtina išankstinė registracija. Bus skelbiama gegužės mėn.)
Muziejų lankymas NEMOKAMAS.
DAUGIAU INFORMACIJOS JAU NETRUKUS!
Organizatorius – Šiaulių „Aušros“ muziejus
Rėmėja: Šiaulių miesto savivaldybė
Informaciniai rėmėjai: žiniasklaidos grupė „Etaplius“, dienraštis „Šiaulių kraštas“
Draugai: Busturas, Šiaulių turizmo informacijos centras, restoranas „Bleu de Frenkel“

INFORMACIJA APIE RENGINĮ

Data:
2024-05-18

Laikas:
19:00 – 00:00 val.

Vieta:
Muziejai Šiauliuose

Europos muziejų naktis
2024-05-18 19:00 - 23:30
Gegužės 18 d., šeštadienį, minint Tarptautinę muziejų dieną, 19 muziejų Šiauliuose atveria ekspozicijų duris ir kviečia į naktinius tyrinėjimus. Tradicija tapęs renginys „Europos muziejų naktis“ į nemokamas vakarines veiklas kviečia jau 20-ąjį kartą. Šiais metais Šiauliuose bus plėtojama tema „Muziejai – mokymuisi ir tyrinėjimui!“.

Prancūzijos kultūros ministerijos inicijuotas projektas per 20-metį tapo tradicija, apjungiančia Europos muziejus bei pritraukiančia milijonus lankytojų. Galimybė nemokamai apsilankyti muziejuose vakare ir naktį, kai įprastai jie būna uždaryti, žavi lankytojus iki šiol.

Šiauliuose „Europos muziejų naktį“ veiklų taip pat netrūksta. Kasmet prie projekto prisijungia vis daugiau muziejų ir institucijų, kurių veikla artima muziejinei veiklai. Muziejų nakties kontekste Šiauliai išsiskiria tuo, kad projekto organizatorius – „Aušros“ muziejus – suvienija mieste veikiančius muziejus ir sudaro bendrą Muziejų nakties programą. Džiugu, kad šiemet prisijungė daugiausiai muziejų ir institucijų per pastaruosius metus – net 19.

Renginyje dalyvauja 7 „Aušros“ muziejaus padaliniai ir 12 kitų miesto muziejų bei institucijų. Pirmą kartą prie projekto jungiasi Šiaulių Rėkyvos progimnazijos muziejus, antrus metus dalyvauja Dailininko Gerardo Bagdonavičiaus namas, Šiaulių dailės galerija, po pertraukos grįžta atsinaujinęs Šiaulių apygardos teismo Teismų istorijos muziejus. Šiauliečiams dar mažai atrasta vieta – praėjusiais metais naujas ekspozicijas atidaręs Šiaulių istorijos muziejus.

Tarptautinės muziejų tarybos paskelbtas proginis Muziejų dienos pavadinimas „Muziejai – mokymuisi ir tyrinėjimui“ paskatino lankytojams per Muziejų naktį pasiūlyti įvairesnių veiklų, suteiksiančių naujų žinių, leisiančių patiems tyrinėti, atrasti, geriau suprasti muziejinius procesus, prisiliesti prie įvairių temų. Pavyzdžiui, Šiaulių „Aušros“ muziejaus restauratoriai paaiškins ir pademonstruos konservavimo, restauravimo procesus, Fotografijos muziejus pakvies į laboratoriją ir pažintį su analogine fotografija, Šiaulių istorijos muziejuje bus pristatyta XIX a. kario ginkluotė, archeologinių kasinėjimų ypatumai, Chaimo Frenkelio viloje bus galima susipažinti su litofanija (XIX amžiaus 3D technologija), Venclauskių namuose – monetų paslaptimis ir kt.

Lankytojai bus kviečiami ir patys tyrinėti muziejų ekspozicijas ir parodas, susipažinti su čia saugomais eksponatais. Kai kurie jų – demonstruojami specialiai tik per Muziejų naktį. Lankytojų laukia vakarinės edukacijos ir ekskursijos su gidais, muzikiniai jaunimo grupių pasirodymai ir kitos veiklos.

Bendradarbiaujant su „Busturas“ ir Šiaulių miesto savivaldybe, bus prailgintas viešojo transporto maršrutų darbo laikas. Populiariausi miesto autobusai – 1, 4, 12, 18, 21, 24 – važinės iki 1 val. Tad muziejus bus galima pasiekti viešuoju transportu ir po to patogiai grįžti namo. Visuose autobusuose galios įprastos važiavimo bilietų kainos. Autobusų tvarkaraščiai – www.busturas.lt.

Lankytojų patogumui sukurtas interaktyvus maršrutas, kurio pagalba galima dar lengviau surasti muziejus. IZI travel puslapyje ir porgramėlėje skelbiamas „Europos muziejų naktis Šiauliuose 2024“ maršrutas – https://izi.travel/en/b014-europos-muzieju-naktis-siauliuose-2024/lt?lang=en

Europos muziejų naktį duris atveria šie muziejai:

19–24 val. Chaimo Frenkelio vila-muziejus (Vilniaus g. 74)

19–24 val. Fotografijos muziejus (Vilniaus g. 140)

19–24 val. Venclauskių namai-muziejus (Vytauto g. 89)

19–24 val. Šiaulių istorijos muziejus (Aušros al. 47)

19–24 val. Žaliūkių malūninko sodyba-muziejus (Architektų g. 73)

19–24 val. Dviračius muziejus (Vilniaus g. 139)

19–24 val. Radijo ir televizijos muziejus (Vilniaus g. 174)

19–23 val. Baltų kultūros pažinimo centras „Baltų kelias“ (Vilniaus g. 213)

19–23 val. Šiaulių dailės galerija (Vilniaus g. 245)

19–23 val. Militarijos muziejus (P. Višinskio g. 38)

19–22 val. Juliaus Janonio gimnazijos istorijos Jono Krivicko muziejus (Tilžės g. 137)

19–22 val. Šiaulių kino muziejus (Aušros al. 15, Šiauliai)

18–22 val. Dailininko Gerardo Bagdonavičiaus namas (Aušros al. 84)

18–23 val. UAB „Šiaulių vandenys“ Vandentvarkos muziejus (Vytauto g. 103)

18–22 val. Vandos Kavaliauskienės Katinų muziejus (Žuvininkų g. 18)

18–22 val. Šiaulių geležinkelių muziejus (Dubijos g. 26)

*19–23 val. Šiaulių Rekyvos progimnazijos muziejus (Poilsio g. 1)

*18–22 val. Šiaulių apygardos teismo Teismų istorijos muziejus (Dvaro g. 83)

*17–20 val. Lietuvos kalėjimų tarnybos Šiaulių kalėjimo muziejus (Trakų g. 10)

*Būtina išankstinė registracija, skelbiama facebook puslapyje „Muziejų naktis Šiauliuose“.

PROGRAMA:

19–24 val. FOTOGRAFIJOS MUZIEJUS (Vilniaus g. 140)

II aukštas (19–24 val.)

Ekspozicija „Laisvę fotografijai!”

Fotografijos LAB’as: pažintis su analogine fotografija, žaidimas „Atspėk autorių: fotografas ar DI?“

Fotosafaris Fotografijos muziejuje: virtualių gyvūnų fotomedžioklė

III aukštas (19–24 val.)

Fotografijos muziejaus fondų meninės fotografijos multimedija

Video projekcija „Šiaulių studija“. Aut. Dalia Mikonytė, Adomas Žudys ir Pijus Džiugas Meižis. Projekcijos pristatymas su autoriais – 20.00 val.

IV aukštas, Galerija (19–24 val.)

Raimundo Urbono fotografijos paroda „Gyvenimas po stalu”

Stogo terasa (20–24 val.)

Pozityvios vinilo vibracijos su Mantu Ri

Arturo Vai. radijo bangų ir elektroninės muzikos miksas

19–24 val. CHAIMO FRENKELIO VILA-MUZIEJUS (Vilniaus g. 74)

Viloje-muziejuje:

Pažintis su litofanija (XIX amžiaus 3D technologija)

DJ Senio programa Kino salėje „Kapitol“

Parodos „Litvakų dailininkai Paryžiuje“ lankymas

Ekskursijos „Muziejinių vertybių restauravimo kelias“ Restauravimo skyriuje. Būtina išankstinė registracija – https://i.ausrosmuziejus.lt/QQYyw

Parke:

Jaunimo grupių koncertai

Lauko užkandinė

Šiaulių „Senų ratų“ klubo automobilių paroda

19 val. ekskursija „MELIOR MORS MACULA: Pliaterių palikimas ir XIX a. kario ginkluotės pristatymas“. Būtina išankstinė registracija.

19–24 val. VENCLAUSKIŲ NAMAI-MUZIEJUS (Vytauto g. 89)

19–24 val. Paroda „Tarpukario moters portretas“, skirta Stanislavos Venclauskienės 150-osioms gimimo metinėms.

21 val. parodos pristatymas

20 val. „Gitarų trio“ pasirodymas

19–24 val.:

Edukacinė veikla „Netikėti atradimai muziejuje“

Edukacinė veikla „Perskaityk monetą“

Akcija „Susikurk tarpukario portretą“ Našlaičių sode

20–22 val. skautų veiklos ir dainos Našlaičių sode

19–24 val. ŠIAULIŲ ISTORIJOS MUZIEJUS (Aušros al. 47)

19–22 val. edukacija „Dailyraščio pamoka Tarpukario Lietuvos pradžios mokyklos klasėje“

19–22 val. edukacija „Archeologiniai kasinėjimai“

19–24 val. Muzika ir žaidimai lauko ir vidaus erdvėje

19–22 val. Hexa Cinema kino erdvė. Bilietai ir registracija – https://hexacinema.lt

20.30 val. ekskursija „XIX a. kario paveikslas: apranga, ginkluotė, karo technologija“. Būtina išankstinė registracija.

19–24 val. ŽALIŪKIŲ MALŪNININKO SODYBA-MUZIEJUS (Architektų g. 73)

Nuo 19 val. iki sutemų – piemenų pramogos: piemenų duonos kepimas, švilpynių darymas ir švilpavimas, keptos bulvės žarijose, žolelių arbatos skanavimas, piemenų lauko žaidimai.

21 val. Paskaita apie dangaus šviesulius (Vacys Jankus)

23 val. Dangaus šviesulių stebėjimas su Šiaulių techninės kūrybos centro astrofizikos būrelio vadovu Vaciu Jankumi ir jaunaisiais astrofizikais

24 val. Vidurnakčio ekskursija su malūnininku Žaliūkių vėjo malūne

19–24 val. DVIRAČIŲ MUZIEJUS (Vilniaus g. 139)

Dviračių muziejuje lankytojų laukia edukacinė veikla, kurios metu lankytojai galės susikurti išskirtinius suvenyrus dviračių tema, išbandyti gratažo techniką. Muziejuje lankytojai susipažins su dviračių atsiradimo istorija, apžiūrės ekspozicijas, galės varžytis, mindami šiuolaikinį ir senovinį dviračius.

19–24 val. RADIJO IR TELEVIZIJOS MUZIEJUS (Vilniaus g. 174)

Muziejaus ekspozicijoje pamatysite skirtingais laikotarpiais pagamintus veikiančius televizijos imtuvus, išgirsite grojančius mechaninius patefonus, elektrofonus, magnetofonus.

Muziejų naktį bus transliuojamas filmas „Vakar Šiaulių televizorių gamykloje“, mažieji lankytojai galės sudėti eksponatų dėliones.

19–23 val. BALTŲ KULTŪROS PAŽINIMO CENTRAS „BALTŲ KELIAS“ (Vilniaus g. 213)

Pirmasis interaktyvus baltų kultūros pažinimo centras Lietuvoje ir Latvijoje, tai unikali erdvė, padedanti lankytojams susipažinti su baltų kultūros praeitimi ir dabarties raiškomis.

„Baltų kelio“ erdvėse lankytojai ras keturis interaktyvius žaidimus: biometriniais žmogaus duomenimis paremtą žaidimą „Baltų „profesija“, edukacinį žaidimą „Pažink baltiškus daiktus“, „Nukeliauk į Baltų kasdienybę“ bei žaidimą-instaliaciją „Baltų gyvenimas“, pristatantį atskirų baltų genčių savitumą, bendrus baltiškosios gyvensenos aspektus.

Centre šiuolaikinėmis technologijomis, eksponatų kopijomis, edukacinėmis veiklomis pristatoma baltų istorija, kultūra, gyvensena, sukuriant galimybes ugdyti baltiškojo paveldo pažinimą ir jo išsaugojimą.

19–23 val. ŠIAULIŲ DAILĖS GALERIJA (Vilniaus g. 245)

Šiaulių menininkų fotografijų parodos „Résumé“ lankymas. Muziejų naktį lankytojai galės ne tik reziumuoti parodos kūrinius, bet ir patys įsitraukti į kūrybinį šėlą, tampant parodos bendraautoriais.

18–22 val. VANDOS KAVALIAUSKIENĖS KATINŲ MUZIEJUS (Žuvininkų g. 18)

Pažintis su muziejaus ekspozicija, „muziejaus direktoriumi“ katinu Perlu ir šešiais tūkstančiais katinų iš viso pasaulio.

19–22 val. JULIAUS JANONIO GIMNAZIJOS ISTORIJOS JONO KRIVICKO MUZIEJUS (Tilžės g. 137)

Muziejuje ir rūsiuose – išskirtinės istorijos ir faktai apie mokyklą, galimybė atsisėsti į seną medinį mokyklos suolą ir pasimokyti iš senų vadovėlių.

19–22 val. ŠIAULIŲ KINO MUZIEJUS (Aušros al. 15, Šiauliai)

Šiaulių kino istorijos ekspozicija ir kino retrospektyva „Šiauliai kino filmuose“.

18–23 val. UAB „ŠIAULIŲ VANDENYS“ VANDENTVARKOS MUZIEJUS (Vytauto g. 103)

Viename iš aukščiausių Šiaulių miesto pastatų – vandentiekio bokšte – įsikūrusio muziejaus lankymas: Šiaulių vandentvarkos įmonės istorija, vandentiekio ir nuotakyno sistemos raidos etapai, ūkio plėtojimas ir modernizavimas, bendrovės kolektyvo tradicijos.

Edukacinės veiklos:

18.20–19.00 val. ir 20.30–21.10 val. pamoka vaikams „Vandens lašelių kelionė“.

19.30–20.30 val. vandens degustacija.

Žaidimai „Ką žinai apie vandentiekio vandenį?“ ir „Sužvejok teršalus“.

19–23 val. MILITARIJOS MUZIEJUS (P. Višinskio g. 38)

Pažintis su Lietuvos karybos ir gynybos raida, XX a. partizaniniais karais, kariuomenės uniformomis.

18–22 val. ŠIAULIŲ GELEŽINKELIŲ MUZIEJUS (Dubijos g. 26)

Lauko ir vidaus ekspozicijose lankytojai išvys geležinkelių istoriją atspindinčius eksponatus bei sudalyvaus Geležinkelių muziejaus muziejininkų vedamose ekskursijose.

20.00–20.30 val. bus demonstruojamas grįžratis, tremtinių vagone savo istorijomis dalinsis tremtį išgyvenę žmonės.

Žaidimas „Klausimynas“, leis pažinti svarbiausius geležinkelių istorijos faktus.

Lankytojai galės apžiūrėti keleivinį vagoną su kupe skyriais, o jame įsikūrę savanoriai pristatys įdomias lankytinas vietas, kur galite nukeliauti traukiniu. Mažieji lankytojai bus kviečiami spręsti kryžiažodžius, piešti traukinius.

18–22 val. DAILININKO GERARDO BAGDONAVIČIAUS NAMAS (Aušros al. 84)

Tai vienas išraiškingiausių medinių tarpukario modernizmo statinių Šiauliuose, kurį suprojektavo architektas Karolis Reisonas ir pats G. Bagdonavičius. Privatus dailininko namas (valstybės saugomas nacionalinio reikšmingumo lygmens kultūros paveldo objektas), kurį jis paliko valstybei, 2018 m. buvo restauruotas, sutvarkytas, dalyje vidaus patalpų įrengtos erdvės, pristatančios dailininko gyvenimą ir kūrybą.

*17–20 val. LIETUVOS KALĖJIMŲ TARNYBOS ŠIAULIŲ KALĖJIMO MUZIEJUS (Trakų g. 10)

Muziejuje susipažinsite su bausmių vykdymo sistema, Šiaulių tardymo izoliatoriaus istorija, laikomų asmenų gyvenimo ir laisvalaikio organizavimo sąlygomis, resocializacijos projektais, darbuotojų darbo sąlygomis ir įstaigos veikla. Būtina išankstinė registracija. VIETŲ NEBĖRA.

*19–23 val. ŠIAULIŲ REKYVOS PROGIMNAZIJOS MUZIEJUS (Poilsio g. 1)

19, 20, 21, 22 val. edukacija „Ponų pramogos Rėkyvos Karpio dvare“

Lankytojai, atvykę į Rėkyvos progimnazijos muziejų, pateks į XIX a. Rėkyvos Karpio dvaro improvizuotą aplinką. Juos pasitiks Rėkyvos Karpio dvaro svita su liokajais, patarnautojais ir dvaro panelėmis. Lankytojai turės galimybę persirengti dvaro ponams būdinga apranga ir įsiamžinti improvizuotoje fotosesijoje (fotosesijos nuotraukos bus išsiųstos lankytojų nurodytais el. pašto adresais). Persirengę ir tapę tikrais dvaro ponais edukacijos dalyviai mokysis senovinio dvarininkų šokio. Po šokio lankytojai bus kviečiami atsigerti vakarinės arbatėlės ir pabendrauti su Rėkyvos Karpio dvaro ponais.

Būtina išankstinė registracija. Vietų nebėra, registracija baigta.

*18–22 val. ŠIAULIŲ APYGARDOS TEISMO TEISMŲ ISTORIJOS MUZIEJUS (Dvaro g. 83)

Šiaulių apygardos teismo Teismų istorijos muziejuje, vieninteliame tokiame Lietuvoje, galima rasti įdomių eksponatų: nuo XVI a. menančių dokumentų iki dabartinių teismo priimtų sprendimų. Čia galite apžiūrėti tarpukario ir sovietinį teisėjų kabinetus, viduramžių kankinimo įrankius, teisėjų aprangą ir ne tik! Taip pat pažinti teismus, jų istoriją ir teisėjo profesiją. Šią Muziejų naktį turite ir unikalią progą apžiūrėti parodą skirtą Pelikso Bugailiškio 140-osioms metinėms paminėti.
Muziejų gegužės 18 d. galite apžiūrėti tik su išankstine registracija. Vietų nebėra, registracija baigta.

_______________________

Muziejų lankymas NEMOKAMAS.

Gegužės 18 d. miesto autobusai 1, 4, 12, 18, 21, 24 kursuos iki 1 val.
www.busturas.lt

Renginio metu bus fotografuojama ir filmuojama. Nuotraukos ir vaizdo įrašai gali būti naudojami renginio viešinimui socialiniuose tinkluose, internetinėse svetainėse, spaudoje ir kt.

XVII tarptautinio šokio festivalio-konkurso „Aušrinė žvaigždė“ III konkurso dalis. Klasikinis šokis ir uždarymas
2024-05-19 10:00 - 17:00 | Šiaulių kultūros centro Didžioji koncertų salė (Aušros al. 31)
Gegužės 19 d. 10 val. Šiaulių kultūros centro Didžiojoje koncertų salėje vyks XVII tarptautinio šokio festivalio-konkurso „Aušrinė žvaigždė“ III konkurso dalis, klasikinis šokis, ir festivalio uždarymas.
Programoje: festivalio uždarymo koncertas ir nugalėtojų apdovanojimai.
Renginio trukmė: ~1 val. 30 min.

Pro baleto „Gala“ koncertas
2024-05-25 18:00 | Šiaulių kultūros centro Didžioji koncertų salė (Aušros al. 31)
Gegužės 25 d. 18 val. Šiaulių kultūros centre vyks pro baleto „Gala“ koncertas.
Laukiamiausias metų įvykis, kuris bus kupinas nuostabios klasikinės muzikos, gražių kostiumų, nuostabių klasikinių ir šiuolaikinio šokio choreografijų bei jaudinančio atlikimo. GALĄ koncertą savo virtuozišku atlikimu puoš kviestinės baleto žvaigždės iš Lietuvos ir užsienio!
Renginio trukmė: ~1 val. 20 min.

Koncertas „Lotynų Amerikos hitai Bigbendo muzikos garsais“
2024-05-29 12:00
Tradicija tapęs Šiaulių miesto koncertinės įstaigos „Saulė“ organizuojamas ciklas „Saulės vasaros koncertai“ kviečia visus Šiaulių miesto gyventojus ir miesto svečius pasimėgauti gyva muzika gryname ore! Profesionalūs kolektyvai – Šiaulių bigbendas, Šiaulių pučiamųjų orkestras, Šiaulių kamerinis orkestras „Camerata Solaris“ – ir jų geri bičiuliai bei kolegos pripildys Šiaulių miesto bulvaro amfiteatrą bei kitas miesto erdves kokybiškos muzikos garsais. Kviečiame apsilankyti ciklo „Saulės vasaros koncertai“ renginiuose!
Visi koncertai nemokami! Esant blogam orui koncertai numatyti Šiaulių amfiteatre po birželio 7 d. perkeliami į koncertų salę „Saulė“, Tilžės g. 140.
Gegužės 29 d. 12 val. „Lotynų Amerikos hitai Bigbendo muzikos garsais“
Dalyvauja: Šiaulių bigbendas (meno vad. ir dirigentas R. Ašmanis).
Vilniaus g. 153, Šiaulių bulvaro amfiteatras.

Festivalis „Ant rubežiaus"
2024-05-30 08:00 - 2024-06-01 17:00
Festivalis nemokamas
Data: 2024 m. gegužės 30-31 ir birželio 1 dienomis
Vieta: Šiauliai, pėsčiųjų bulvaras ir klubo „Juonė Pastuogė“ vasaros kiemas. Didžioji festivalio scena stovės prie Šiaulių dailės galerijos (Vilniaus g. 245). Specialios sėdimos vietos priešais didžiąją sceną senjorams (apie 500 vietų). Tautodailės ir amatų mugė kasdien nuo 10 val. ryto.
Tai tradicinis ir tęstinis festivalis skirtas plačiai visuomenės daliai – nuo šeimų, jaunimo iki senjorų ir pristatantis Pabaltijo šalių (Lietuvos, Latvijos ir Estijos) liaudiško muzikavimo tradicijas. Festivalio metu vyks tautodailės ir amatų mugė.
Daugelį festivalio koncertų planuojama filmuoti ir talpinti Youtube kanale, socialiniuose tinkluose ir festivalio tinklapyje. Kiekvienos dienos šauniausiai stilizuotai kapelai ar kapelijai bus įteikta po tris nominacijas – tautodailininko Rimanto Paunksnio sukurtos „Muzikantų angelo“ statulėlė. Birželio 1 dieną 12.00 val. klubo „Juonė pastuogė” vasaros kiemelyje pavieniai muzikantai, vadovaujami Kęstučio Kuzmicko, bandys pasiekti ilgiausiai be sustojimo polkų ir valsų grojimo Lietuvoje rekordą (dalyvaus apie 40 muzikantų).
Festivalio dienai pasibaigus klubo „Juonė pastuogė“ vasaros kiemelyje vyks muzikantų vakaronė ir improvizuoti pasigrojimai.
Daugiau informacijos apie festivalį https://jonis.lt/antrubeziaus/ant-rubeziaus-2024/
Socialiniai tinklai https://www.facebook.com/antrubeziaus
FESTIVALIO PROGRAMA
Gegužės 30 d. (ketvirtadienis) 17.00 – 21.00 val.
Festivalio „TŪTO 24“ dalyvių koncertas, kapela KOMARO VYRAI, PAKAPĖS KAPELA, kapela SENI PAŽĮSTAMI, ansamblisTADUJA, ansamblis SALDUVĖ
Gegužės 31 d. (penktadienis) 17.00 – 22.00 val.
12.00 – 13.30 val. Koncertas DAINŲ BULVARO MUZIKA. Nuo 17.00 val. ansamblis PADKAVA, kapela RADVIJA, ansamblis AGULIPOISID (EE), kapelija LĪVENHOFAS MUZIKANTI (LV), kapela BIJOTAIČIAI, folk – šok grupė DZILNA (LV), ansamblis PALAT Nr.7 (EE), kapela RATILAI, SADŪNŲ kapelija.
BIRŽELIO 1 d. (šeštadienis) 12.00 – 21.00 val.
12.00 – 15.00 val. Valsų ir polkų GROJIMO MARATONAS klubo „Juonė Pastuogė“ vasaros kieme. Nuo 15.30 val. DRANSEIKŲ ŠEIMOS KAPELA, folk duetas VARES (EE), kapelija MINGĖ, Jungtinis Lietuvos peterburgo armonikų ansamblis, ansamblis MAHMÕR (EE), jungtinis Estijos armonikininkų ansamblis PÄRNUMAA LÕÕTSPILLIHAIGETE SELTS (EE), kapela BUMBURNEICYS (LV), kapela DUBYSA, folk grupė SKYLĖTA KEPURĖ, kapela HĀGENSKALNA MUZIKANTI (LV)
Festivalio koncertų vedėjai: Virginija Kriaučiūnaitė (Magdelė) ir Antanas Laurinkevičius (Untaniokas)
Festivalį pristato AB “Volfas Engelman” SMETONIŠKA GIRA
Festivalį finansuoja Šiaulių miesto savivaldybė
Informaciniai rėmėjai: Saulės radijas, RS2 radijas, Etaplius, Šiaulių televizija, Šiaulių gidas
Organizatorius asociacija ANT RUBEŽIAUS

Koncertas „Dainų bulvaro muzika“
2024-05-31 12:00
Tradicija tapęs Šiaulių miesto koncertinės įstaigos „Saulė“ organizuojamas ciklas „Saulės vasaros koncertai“ kviečia visus Šiaulių miesto gyventojus ir miesto svečius pasimėgauti gyva muzika gryname ore! Profesionalūs kolektyvai – Šiaulių bigbendas, Šiaulių pučiamųjų orkestras, Šiaulių kamerinis orkestras „Camerata Solaris“ – ir jų geri bičiuliai bei kolegos pripildys Šiaulių miesto bulvaro amfiteatrą bei kitas miesto erdves kokybiškos muzikos garsais. Kviečiame apsilankyti ciklo „Saulės vasaros koncertai“ renginiuose!
Visi koncertai nemokami! Esant blogam orui koncertai numatyti Šiaulių amfiteatre po birželio 7 d. perkeliami į koncertų salę „Saulė“, Tilžės g. 140.
Gegužės 31 d. 12 val. „Dainų bulvaro muzika“
Dalyvauja: Šiaulių Dainų muzikos mokyklos mokiniai ir meno kolektyvai.
Vilniaus g. 245, prie Šiaulių dailės galerijos.
